30.5.2023.
HR
Službeni list Europske unije
C 188/11
8. smatra da bi „temeljna pitanja”, tj. zajednička predanost slobodi, demokraciji, vladavini prava i ljudskim pravima, trebala ostati zajednička osnova za zbližavanje Istočnog partnerstva, a uz to treba nastaviti rad na zajedničkim ciljevima kao što su promicanje rodne ravnopravnosti, zaštita manjina i jezičnih prava, borba protiv klimatskih promjena, napredak u ostvarivanju zelene i digitalne tranzicije, pružanje potpore snažnom i neovisnom civilnom društvu, povećanje otpornosti i blagostanja te produbljivanje gospodarskih odnosa; naglašava da su kontinuirana potpora bjeloruskoj demokratskoj oporbi na svim razinama upravljanja, kao i potpora civilnom društvu, ključni za promicanje demokratskih vrijednosti u toj zemlji;
9.
ističe važnu ulogu koju regionalne i lokalne vlasti mogu imati u obrani „temeljnih pitanja” u regijama i lokalnim zajednicama te u postizanju zajedničkih ciljeva, a da pritom jamče načelo supsidijarnosti EU-a približavanjem građana iz raznih regija Europskoj uniji i njezinim vrijednostima;
10. naglašava, međutim, da je potrebno redefinirati ciljeve politike Istočnog partnerstva i njegovu multilateralnu strukturu kako bi partnerstvo i dalje uspješno funkcioniralo;
11. uviđa da se nakon više od desetljeća suradnje Istočnog partnerstva prioriteti pojedinih zemalja unutar tog partnerstva sada razlikuju zbog njihovih različitih razvojnih potreba, nacionalnih prioriteta i težnji u pogledu integracije, ali i zbog ruske politike agresije, destabilizirajuće taktike i dezinformacija.
OR stoga s nestrpljenjem iščekuje prijedlog Europske komisije o procjeni budućnosti Istočnog partnerstva;
12. potvrđuje da je Istočno partnerstvo i dalje relevantan okvir koji nije do kraja iskoristio svoj regionalni potencijal i koji može i dalje imati svrhu za sve partnere, pod uvjetom da se reformira kako bi za svaku zemlju definiralo specifične ciljeve u odnosu na EU.
Fleksibilna struktura i fleksibilni alati unutar tog okvira trebali bi odgovoriti na potrebe novih zemalja kandidatkinja za članstvo u EU-u i drugih partnera, uz istodobno očuvanje zajedničkih vrijednosti i pravila, zajedničkih interesa i obveza;
13.
ističe da bi Istočno partnerstvo trebalo biti više usmjereno na rezultate na način da prilagodi svoje alate i načine rada kako bi se odgovorilo na potrebe partnera, među ostalim pružanjem pomoći najnaprednijim partnerima na putu prema članstvu u EU-u;
14. poziva i Europsku komisiju i partnerske vlade da uključe regionalne i lokalne vlasti u utvrđivanje prioriteta suradnje s teritorijalnim učinkom (npr. u području energetske učinkovitosti, okoliša i prilagodbe klimatskim promjenama, prometne povezanosti, decentralizacije i reforme javne uprave te potpore civilnom društvu) te u rad relevantnih platformi i panela Istočnog partnerstva, koje bi trebalo proširiti tako da u njima budu zastupljeni predstavnici CORLEAP-a;
15. prima na znanje pozitivne učinke suradnje Istočnog partnerstva na život građana, ali naglašava činjenicu da je potrebno na temelju dosadašnjih postignuća povećati vidljivost partnerstva i doprinos EU-a; to bi se moglo postići i sustavnom suradnjom s lokalnim i regionalnim vlastima i njihovim udrugama na terenu;
16. napominje da je potrebno dodatno podupirati lokalnu samoupravu, koja je sam temelj demokracije, kako bi se postigli ciljevi Istočnog partnerstva te pozdravlja rad Kongresa Vijeća Europe u tom području;
III.
PREPORUKE O POLITIKAMA
17. zalaže se za usvajanje prilagođenog pristupa ciljevima Istočnog partnerstva kako bi se uzele u obzir različite potrebe zemalja kandidatkinja, potencijalnih zemalja kandidatkinja i drugih partnera EU-a, s obzirom na to da univerzalni pristup više nije opravdan; potrebe specifične za pojedinu zemlju trebale bi biti osmišljene tako da se u obzir uzimaju i posebni interesi regionalnih i lokalnih zajednica;
18. preporučuje fleksibilnije zemljopisno područje primjene Istočnog partnerstva kako bi se otvorila mogućnost bliskije suradnje sa zemljama kao što su određene zemlje srednje Azije, te utvrdila područja za suradnju sa zemljama zapadnog Balkana;